User:Mukkanti007

పాటి బండ్ల వసంత్ కుమార్ ఉరఫ్ పి.వసంత్ కుమార్ స్వస్థలం గుంటూరు జిల్లా. ఆయన టివి5 న్యూస్ ఛానల్‌లో గత పదేళ్లుగా బిజినెస్ ఎడిటర్‌గా పని చేస్తున్నారు. సునిశితమైన విమర్శలతో పాటు తెలుగు ప్రజలకు స్టాక్‌మార్కెట్ గురించిన అవగాహన కల్పించడంలో ముందుంటారు. బిజినెస్ బ్రేక్‌ఫాస్ట్, స్మార్ట్ ఇన్వెస్టర్ కార్యక్రమాల ద్వారా మదుపరుల సందేహాలను తీర్చే ప్రయత్నం చేస్తుంటారు. గతంలో సొంతిల్లు, మనీ జోన్ వంటి కార్యక్రమాలు నిర్వహించిన వసంత్ కుమార్, కెప్టెన్‌తో కాసేపు, ట్రెండ్ సెట్టర్స్ వంటి ఇతర కార్యక్రమాలు కూడా విజయవంతంగా ప్రసారం చేశారు

విద్యార్హతల విషయానికి వస్తే కృష్ణా, గుంటూరు,ప్రకాశం జిల్లాల్లో సాగింది. నందిగామలో 1983-85 మధ్య ఎంపిసి గ్రూపులో పాటిబండ్ల వసంత్ కుమార్ ఇంటర్ విద్య అభ్యసించారు. తదుపరి సాంకేతిక విద్యలో తనకి ఉన్న అభినివేశం దృష్ట్యా ప్రకాశం జిల్లాలోని మార్కాపురంలోని ఎస్‌వికేపి పాలిటెక్నిక్ కళాశాలలో ఈఈసీ గ్రూపులో డిప్లొమా అభ్యసించారు. 1985-1988 కాలంలో ఎలక్ట్రానిక్స్, కమ్యూనికేషన్స్ అంశాలలో డిప్లొమా పూర్తైన పిమ్మట హైదరాబాద్ జెఎన్‌టియులో ఎంబిఏ పూర్తి చేశారు. తర్వాతి కాలంలో మద్రాసుకి సంబంధించిన అన్నా యూనివర్సిటీ నుంచి ఆంట్రప్రెన్యూర్‌షిప్ డెవలప్‌మెంట్ ప్రోగ్రామ్‌లో కూడా పాల్గొని సర్టిఫికెట్ సంపాదించుకున్నారు

ప్రవృత్తిరీత్యా తాను అభ్యసించిన మాస్టర్ ఆఫ్ బిజినెస్ అడ్మినిస్ట్రేషన్‌ ద్వారా సముపార్జించిన జ్ఞానంతో వివిధ పత్రికలలో పని చేశారు. తర్వాత 2000 సంవత్సరంలో బిజినెస్ స్టాండర్డ్ అనే ఆంగ్ల దినపత్రికలో సీనియర్ కరస్పాండెంట్‌గా బ్యాంకింగ్,ఇన్సూరెన్స్, ఐటీ, ఫ్యాషన్‌తో ఎంటర్‌టైన్‌మెంట్‌కి సంబంధించిన వార్తలు సేకరించి రాసేవారు. ఫిబ్రవరి 2004 వరకూ వసంత్ కుమార్ బిజినెస్ స్టాండర్డ్‌లో పని చేశారు. తదుపరి ఎలక్ట్రానిక్ మీడియాలో సంచలనం కలిగించిన టివి9లో చేరారు. ఆరంభం నుంచే ఆ ఛానల్‌లో బిజినెస్‌కి సంబంధించిన ప్రోగ్రామ్స్‌తోపాటు ఈ వారం వ్యాపారం అనే కార్యక్రమం నిర్వహించారు. వీటితోపాటుగా బడ్జెట్ ప్రవేశపెట్టబడిన సమయంలో ఆయన చేపట్టిన చర్చా కార్యక్రమాలకు ప్రేక్షకుల ప్రశంసలు దక్కేవి. స్టాక్ మార్కెట్‌పై ప్రతి రోజూ నిర్వహించే బులెటిన్లకు విపరీతమైన ప్రజాదరణ దక్కేది. ఆ తర్వాత మరో టెలివిజన్ ఛానల్ టివి5 యాజమాన్యం ఆహ్వానం మేరకు వసంత్ కుమార్ టివి9నుంచి టివి5కు మారడం జరిగింది. ఫిబ్రవరి 2008 నుంచి నేటి వరకూ వసంత్ కుమార్ టివి5లో కీలక పాత్ర పోషించసాగారు. ఆయన బిజినెస్ ఎడిటర్‌గా టివి5లో బాధ్యతలు స్వీకరించిన నాటి నుంచి నేటివరకూ ఆయన కార్యక్రమాలకు ప్రత్యేకమైన ప్రేక్షక వర్గం ఏర్పడింది. వారంలో ఐదురోజుల పాటు సాగే ఈ కార్యక్రమాలలో ప్రేక్షకులతో నేరుగా మాట్లాడుతున్నట్లుగా వారిని కూడా మమేకం అయ్యేలా ఆయన కార్యక్రమాలు నడుపుతుంటారని చాలామంది అభిప్రాయపడుతుంటారు.అలానే టివి5 న్యూస్ నిర్వహించే బిజినెస్ లీడర్స్ అవార్డ్స్ అనే ప్రోగ్రామ్‌ని గత మూడు దఫాలుగా సమర్ధవంతంగా నిర్వహిస్తోన్న రికార్డు వసంత్ సొంతం. వ్యక్తిగతానికి వస్తే పాటిబండ్ల వసంత్ కుమార్ తన ప్రవృత్తికి భిన్నంగా మంచి భావుకులు. రచనా వ్యాసంగంపై మక్కువతో తన రంగానికే చెందిన స్టాక్ మార్కెట్ ఓనమాలు అనే చిన్న కరదీపిక కూడా రచించారు. కవులన్నా..రచయితలన్నా బాగా ఇష్టపడతారు. తెలుగు భాషపై మిక్కిలి ప్రేమ కలిగిన వసంత్ కుమార్ తన సంభాషణలలో దాన్ని ఎప్పుడూ ప్రదర్శిస్తుంటారు కూడా! వయసు కనబడనివ్వని చిరునవ్వుతో ఎప్పుడూ ప్రశాంతంగా కన్పించడం ఈయనకే సాధ్యం. కానీ ఒక్కొక్కప్పుడు సిబ్బంది తెచ్చే చికాకులతో అప్పుడప్పుడూ నిగ్రహం కోల్పోతుంటారు. ఐతే తాటాకు మంటలాంటి కోపమే అని సదరు బాధితులు తర్వాత చెప్తుండటం విశేషం. తెలుగు చలనచిత్ర దర్శకులు వంశీ వసంతకుమార్‌కి మంచి మిత్రులుగా చెప్తుంటారు. ప్రస్తుతం టివి5 ఛానల్ కోసం టివి5 కాలేజ్ కనెక్ట్ అనే స్టూడెంట్ అవేర్‌నెస్ ప్రోగ్రామ్ చేయబోతున్నారు